3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  ลูกไก่เนื้อที่เกิดจากฟาร์มไก่พ่อแม่พันธุ์ โดยจำหน่ายให้แก่เกษตรกรผู้เลี้ยงไก่เนื้อทั่วไป

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 504,000 ตันต่อปี ในปี 2551 และมีการผลิตจริงประมาณ 60%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
และอาหารสัตว์น้ำ 72,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ เฉพาะกรณีของ บริษัท
    ลีพัฒนาผลิตภัณฑ์ จำกัด (มหาชน)

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีของ บริษัท ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  (โรงงานเพชรบุรี) และวันที่ 23 กรกฎาคม 2553 สำหรับสัตว์น้ำ (โรงงานเพชรบุรี) และวันที่
  3 มกราคม 2558 สำหรับสัตว์น้ำ (โรงงานสระบุรี) ตามข้อ 3

(ข) ได้รับการส่งเสริมการลงทุนในกิจการฟาร์มพ่อแม่พันธุ์ไก่

- ก่อสร้างฟาร์มในจังหวัดเพชรบูรณ์ มีกำลังการผลิต 400,000 ตัว/สัปดาห์ หรือ 20 ล้านตัว/ปี

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติ
    สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง
    ค่าไฟฟ้าและค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

7)  วันที่สิ้นสุดของสิทธิประโยชน์ตามโครงการ ในวันที่ 6 ธันวาคม 2545 ตามข้อ 3

(ค) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

(ง) บริษัท ลีพัฒนาผลิตภัณฑ์ จำกัด (มหาชน) ได้รับส่งเสริมการลงทุนในกิจการผลิตอาหารสัตว์น้ำ
(แห่งที่ 2) เมื่อวันที่ 27 กุมภาพันธ์ 2549 มีกำลังการผลิต 48,000 ตัน / ปี
โดยมีโรงงานตั้งอยู่ที่จังหวัดเพชรบุรี
ซึ่งอยู่ระหว่างการก่อสร้างโรงงานคาดว่าจะแล้วเสร็จและเริ่มผลิตได้ประมาณไตรมาสที่ 2 ของปี
2552
โดยได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี นับแต่วันเริ่มมีรายได้จากการประกอบกิจการ

[]3.1.3 ขั้นตอนการผลิต

3.2 การตลาดและภาวการณ์แข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 40 และร้อยละ 60 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 800 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 18%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 25 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
57 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 12.55 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
9% ซึ่งทางบริษัทคาดว่ามีส่วนแบ่งตลาดที่อยู่ใน 5 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2551 และ 2552

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2551   |      | ปี 2552   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 3        | 2    | 3        | 2    | (98,841) | (2   |
|             | ,657,139 | 9.14 | ,558,298 | 9.53 |          | .70) |
+-------------+----------+------+----------+------+----------+------+
| ไก่พ่อแม่พันธุ์   | 575,568  | 4.59 | 559,944  | 4.65 | (15,624) | (2   |
|             |          |      |          |      |          | .71) |
+-------------+----------+------+----------+------+----------+------+
| ไก่ไข่เล็กรุ่น   | 663,650  | 5.29 | 663,650  | 5.51 | -        | -    |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | (        | (7   |
|             | ,600,000 | 2.75 | ,482,000 | 2.30 | 118,000) | .38) |
+-------------+----------+------+----------+------+----------+------+
| ไก่ไข่พ่อแม่พันธุ์ | 20,000   | 0.16 | 20,000   | 0.16 | -        | -    |
+-------------+----------+------+----------+------+----------+------+
| หมูขุน        | 3        | 2    | 3        | 2    | (        | (7   |
|             | ,259,750 | 5.97 | ,009,000 | 4.97 | 250,750) | .69) |
+-------------+----------+------+----------+------+----------+------+
| หมูพันธุ์       | 790,500  | 6.30 | 744,000  | 6.17 | (46,500) | (5   |
|             |          |      |          |      |          | .88) |
+-------------+----------+------+----------+------+----------+------+
| เป็ดเนื้อ      | 252,000  | 2.01 | 252,000  | 2.09 | -        | -    |
+-------------+----------+------+----------+------+----------+------+
| เป็ดพันธุ์      | 21,900   | 0.17 | 21,900   | 0.18 | -        | -    |
+-------------+----------+------+----------+------+----------+------+
| เป็ดไข่       | 130,000  | 1.04 | 130,000  | 1.08 | -        | -    |
+-------------+----------+------+----------+------+----------+------+
| โคนม        | 355,875  | 2.83 | 355,875  | 2.95 | -        | -    |
+-------------+----------+------+----------+------+----------+------+
| กุ้ง          | 720,000  | 5.74 | 672,000  | 5.58 | (48,000) | (6   |
|             |          |      |          |      |          | .67) |
+-------------+----------+------+----------+------+----------+------+
| ปลา         | 504,000  | 4.01 | 581,800  | 4.83 | 77,800   | 1    |
|             |          |      |          |      |          | 5.44 |
+-------------+----------+------+----------+------+----------+------+
| รวม         | 12       | 100  | 12       | 100  | (        | (3   |
|             | ,550,382 |      | ,050,467 |      | 499,915) | .98) |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2552 ประมาณการใช้อาหารสัตว์ภายในประเทศมีปริมาณรวมทั้งสิ้น 12.05 ล้านตัน
ซึ่งลดลงจากปี 2551 ประมาณ 0.50 ล้านตัน โดยมีปริมาณการใช้อาหารสัตว์ที่สำคัญ อาทิ ไก่เนื้อ
3.56 ล้านตัน ไก่ไข่และพ่อแม่พันธุ์ 2.73 ล้านตัน หมูขุน 3.01 ล้านตัน หมูพันธุ์ 0.74 ล้านตัน
เป็ด 0.40 ล้านตัน โคนม 0.36 ล้านตัน กุ้ง 0.67 ล้านตัน และปลา 0.58 ล้านตัน เป็นต้น

อุตสาหกรรมการเลี้ยงสัตว์ปี 2551 และแนวโน้มปี 2552 จะเห็นว่า
อุตสาหกรรมหลักๆที่เกี่ยวข้องกับสินค้าของกลุ่มบริษัทลีพัฒนา คือ กุ้ง และปลา มีทิศทางค่อนข้างดี
ส่วนสุกรเริ่มจะดีขึ้นในช่วงปลายปีที่ผ่านมา และมีแนวโน้มดีขึ้นทุกอุตสาหกรรมการเลี้ยงสัตว์ในปี
2552 ยกเว้น ไข่ไก่
ซึ่งต้องควบคุมปริมาณการผลิตให้สอดคล้องกับความต้องการบริโภคภายในประเทศ
ด้านการส่งออกเนื้อไก่ กุ้ง
แนวโน้มดีมาตลอดแต่ต้องควบคุมปริมาณผลผลิตให้เหมาะสมกับความต้องการการส่งออกไปต่างประเทศ

ปัญหาจากวิกฤตด้านพลังงานและกลุ่มพืชวัตถุดิบอาหารสัตว์ที่ถูกนำไปใช้เป็นพลังงานทดแทน
ทำให้โรงงานผลิตอาหารสัตว์ต้องเร่งซื้อวัตถุดิบอาหารสัตว์ในราคาสูงตามราคาน้ำมัน
ปีที่ผ่านมาราคาไก่เนื้อในประเทศดีและมีการขยายการเลี้ยงเพิ่ม
มูลค่าการส่งออกสินค้าไก่แปรรูปก็เพิ่มขึ้น
ปีนี้แนวโน้มการเลี้ยงลดลงเพราะคาดว่าการบริโภคภายในประเทศและการส่งออกลดลง
เนื่องจากภาวะเศรษฐกิจโลกที่หดตัวลงทำให้กำลังซื้อลด
การแข่งขันเรื่องราคาขึ้นอยู่กับต้นทุนการผลิตแต่ละประเทศ
ประเทศคู่แข่งในการส่งออกคงต้องแย่งตลาดหลักของไทยทำให้อุตสาหกรรมไก่เนื้อต้องปรับลดการผลิตให้สอดคล้องกับความต้องการของตลาด
แต่เรายังเชื่อมั่นในประสิทธิภาพการผลิตของไทยเรา คุณภาพสินค้า การพัฒนาผลิตภัณฑ์ใหม่ ๆ
ที่หลากหลายของสินค้าแปรรูปในการส่งออกสินค้าเนื้อไก่ให้สามารถตอบสนองความต้องการของการบริโภคได้ทั่วโลก

ผลิตภัณฑ์กุ้งส่งออกของไทย ก็ยังต้องพึ่งพาสหรัฐฯ ซึ่งเป็นประเทศที่นำเข้ากุ้งจากไทยมากที่สุด
เมื่อปีที่ผ่านมาผู้เลี้ยงได้ผนึกกำลังกันควบคุมการผลิต โดยตั้งเป้าลดการเลี้ยงลง20%
แต่ปรากฏว่าลดการผลิตจริงได้เพียง 8% จากปี 2550 ซึ่งเป็นปีที่ผลผลิตออกมามากที่สุดประมาณ
530,000 ตันต่อปี ดังนั้นถ้าเกิดปัญหากับตลาดที่มีการบริโภคมากอย่างสหรัฐฯ
ก็ย่อมมีผลกระทบต่อการนำเข้ากุ้งไทย วงการกุ้งก็ประสบวิกฤตพลังงานเช่นเดียวกัน
นอกจากนั้นวิกฤตการเงินในสหรัฐฯ ก็ได้ลุกลามไปทั่วโลก
ถึงแม้ราคากุ้งส่งออกปีที่ผ่านมาเฉลี่ยดีกว่าปีก่อนเล็กน้อย แต่ต้นทุนการผลิตสูงมาก
ผู้เลี้ยงที่ปรับปรุงประสิทธิภาพการผลิตเพื่อลดต้นทุนและให้ความสำคัญกับคุณภาพอาหารสัตว์ที่ใช้เลี้ยงกุ้ง
โดยต้องมีความมั่นใจและเอาใจใส่อย่างจริงจังและต่อเนื่อง ก็จะทำให้ธุรกิจอยู่รอดได้และมีกำไร

ในปี 2552 ทุกคนก็ยังกังวลว่า จะเป็นอีกปีที่ผู้เลี้ยงจะต้องประสบปัญหา
เพื่อความไม่ประมาทผู้เลี้ยงกุ้งจำเป็นอย่างยิ่งที่ต้องปรับตัว เพื่อผ่านพ้นวิกฤตปีนี้ไปให้ได้
โดยต้องลดการผลิตกุ้งให้น้อยลงประมาณ 20% เพื่อทำให้ราคากุ้งส่งออกของไทยเรามีเสถียรภาพ
ตลอดจนทำให้ผลผลิตมีคุณภาพ และขายได้ราคา อีกทั้งต้นทุนการผลิตก็ลดลงมาพอสมควร
เชื่อว่าระยะยาววงการการเลี้ยงกุ้งน่าจะมีทิศทางที่สดใส
ธุรกิจสัตว์น้ำอีกหมวดหนึ่งที่ทางกลุ่มบริษัทลีพัฒนาให้ความสนใจ ไม่แพ้อาหารกุ้ง ก็คือ อาหารปลา
ซึ่งสินค้าทั้ง 2 หมวดของบริษัทเป็นที่ยอมรับ
และได้รับความไว้วางใจมากจากลูกค้าเกษตรกรผู้เลี้ยงของบริษัท

ในอุตสาหกรรมการเลี้ยงปลาจะเป็นปลาน้ำจืด ที่นิยมเลี้ยงก็จะเป็น ปลานิล ปลาทับทิม และปลาดุก
ส่วนปลากะพง ปลาสลิด และกบ ก็เริ่มมีการเลี้ยงโดยใช้อาหารสำเร็จรูปกันอย่างแพร่หลายมากขึ้น
ส่วนใหญ่การบริโภคยังเน้นภายในประเทศเป็นหลัก สำหรับอาหารปลาแปรรูปที่มีคุณภาพดี
ก็จะส่งออกไปตลาดต่างประเทศ เช่นปลาเนื้อขาวของไทยสามารถจำหน่ายในตลาดอเมริกา ยุโรป
ตะวันออกกลาง และเอเชีย แหล่งเลี้ยงก็สามารถเลี้ยงได้ทั่วไปที่มีแหล่งน้ำจืดที่ดีตลอดปี
โดยเฉพาะภาคอีสานและภาคเหนือ โดยเลี้ยงตามลุ่มน้ำสายหลัก ๆ
ซึ่งเป็นการเลี้ยงปลาในกระชังหรือการขุดบ่อเลี้ยง

อนาคตปลานิลเป็นปลาน้ำจืดที่เลี้ยงง่าย ปัญหาเรื่องโรคระบาดมีน้อย เป็นที่นิยมของผู้บริโภค
ทั้งในประเทศและต่างประเทศ รสชาดดีและราคาถูก เป็นปลาเศรษฐกิจที่มีอนาคต
สามารถผลิตและส่งออกได้ดี เรามีพื้นที่และแหล่งน้ำที่เอื้ออำนวยต่อการเลี้ยง
ผู้มีส่วนเกี่ยวข้องต้องช่วยกันพัฒนาการเลี้ยงและผลิตเพื่อการส่งออก
โดยเพิ่มผลผลิตและควบคุมผลิตภัณฑ์ให้สอดคล้องกับความต้องการของตลาด
ซึ่งปีนี้กรมประมงได้จัดทำโครงการเพิ่มศักยภาพการผลิตปลานิล เพื่อการส่งออก
โดยให้เกษตรกรได้ทราบข้อมูลความต้องการปลานิลของผู้แปรรูปและส่งเสริมให้เกิดการรวมกลุ่มของเกษตรกรผู้เลี้ยงปลานิล

ที่ผ่านมาเกษตรกรผู้เลี้ยงปลาได้รับความเสียหายจากโรคระบาดไปทั่วประเทศ
ทำให้ปลาตายจำนวนมาก ใครที่ฟันฝ่าวิกฤตไปได้ก็ถือว่าโชคดี
ต่อไปจะต้องหันมาพัฒนาระบบข้อมูลด้านต้นทุนการเลี้ยงที่แท้จริง ไม่ว่าจะเป็นด้านอาหารสัตว์
พันธุ์สัตว์ ระบบการเลี้ยงที่ดี การจัดการสิ่งแวดล้อมที่ดี
เพราะที่ผ่านมาผู้เลี้ยงมุ่งแต่เรื่องการเลี้ยงและทำให้ขายได้ราคาต่ำ คงต้องมาศึกษาตลาด
ควบคุมคุณภาพและควบคุมปริมาณ เพราะในช่วงที่ปลาล้นเกษตรกรผู้เลี้ยงก็จะขาดทุน
ต้องทำให้ได้ผลตอบแทนสูงสุด ผู้บริโภคได้สินค้าที่มีคุณภาพดีและความปลอดภัย
การจัดระเบียบการเลี้ยงที่ไม่หนาแน่น สถานที่เลี้ยงมีแหล่งน้ำที่สะอาด
เอาใจใส่เรื่องการใช้ยาหรือสารเคมี ระมัดระวังสารปนเปื้อน
การป้องกันโรคเพื่อความยั่งยืนและมีระบบมาตรฐานการผลิต
ระบบการเลี้ยงต้องปรับปรุงและพัฒนาให้ดีขึ้น

สำหรับอุตสาหกรรมการเลี้ยงสุกรที่ผ่านมาได้รับผลกระทบจากราคาวัตถุดิบอาหารสัตว์สูงขึ้นมาก
ราคาสุกรไม่สามารถปรับขึ้นได้ตามต้นทุนที่เพิ่มขึ้น
ต้นทุนการเลี้ยงสุกรที่เคยสูงมากจนทำให้ผู้เลี้ยงหลายรายต้องลดการผลิตลง
หรือเลิกกิจการไปเพราะขาดทุนและเป็นการขาดทุนมาอย่างต่อเนื่องเกือบ 2 ปี
ช่วงปลายปีที่ผ่านมาราคาวัตถุดิบอาหารสัตว์เริ่มลดลงช่วยลดต้นทุนการเลี้ยง
ประกอบกับปริมาณพ่อแม่พันธุ์สุกร และสุกรขุนก็ลดปริมาณลงอย่างต่อเนื่องตั้งแต่ปลายปี 2550
ทั้งนี้เพื่อควบคุมปริมาณสุกรในประเทศไม่ไห้มีปริมาณมากเกินความต้องการ
แต่ด้วยภาวะเศรษฐกิจถดถอยที่ผ่านมาทำให้การบริโภคเนื้อสุกรลดลง
รวมทั้งการส่งออกเนื้อสุกรและผลิตภัณฑ์สุกรแปรรูปไปต่างประเทศสัดส่วนยังน้อยมากไม่ถึง 1%
ของกำลังการผลิตสุกรทั้งประเทศ

ในปี 2552 นี้ คงต้องเผชิญกับปัญหาวิกฤตการบริโภคเนื้อสุกรลดลงอย่างแน่นอน
แต่ราคาขายสุกรภายในประเทศเริ่มมีเสถียรภาพและมีกำไร
ทำให้ปีนี้ผู้เลี้ยงสุกรน่าจะมีผลประกอบการดีขึ้น เนื่องจากต้นทุนอาหารสัตว์ลดลง
ประสิทธิภาพการเลี้ยงการจัดการที่ดี การคำนึงถึงคุณภาพของสินค้า
ไม่ว่าจะเป็นคุณภาพของอาหารสัตว์ พันธุ์สัตว์
และการป้องกันความเสี่ยงเรื่องโรคต่างๆจะทำให้ต้นทุนการผลิตลดลง

ผลกระทบจากวิกฤตการเงินของโลกในปีที่ผ่านมา จะมีผลต่อภาคการผลิตปศุสัตว์
และการว่างงานก็จะเพิ่มขึ้น ความต้องการบริโภคก็ถดถอย
ความผันผวนของน้ำมันดิบในตลาดโลกก็ยังคงมีต่อไป การบริโภคและการลงทุนภายในประเทศลดลง
การแข่งขันทางการตลาดจะมีมากขึ้นส่งผลต่อยอดขายและกำไรในภาคอุตสาหกรรมการผลิตอาหารสัตว์มีแนวโน้มลดลง

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถึงไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2549       ปี 2550       ปี 2551

  กำลังการผลิตเต็มที่ ( หน่วย : ตัน )     432,000      504,000      504,000

  ปริมาณการผลิตจริง ( หน่วย : ตัน)      288,434      257,440      216,425

  การใช้กำลังการผลิต (%)              67           65           60
  -------------------------------- ------------ ------------ ------------

ในปี 2551 โรงงานผลิตอาหารสัตว์ทั้ง 4 แห่ง ได้เปิดดำเนินการแล้ว จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

นโยบายของบริษัทที่มุ่งเน้นการสรรหาวัตถุดิบจากแหล่งที่มีคุณภาพตรงตามมาตรฐาน
เพื่อนำมาผลิตอาหารสัตว์ที่สามารถตอบสนองความต้องการอันหลากหลายของลูกค้า
สร้างความเชื่อมั่นในผลิตภัณฑ์และได้รับความไว้วางใจมาโดยตลอด
ด้วยระบบการคัดเลือกผู้ขายและการจัดซื้อที่มีประสิทธิภาพทำให้ได้แหล่งวัตถุดิบที่มีคุณภาพ
ทั้งแหล่งจากภายในประเทศและต่างประเทศ
นอกจากนั้นบริษัทยังมีระบบติดตามการส่งมอบให้ได้วัตถุดิบตามเวลาที่กำหนดเพื่อตอบสนองประสิทธิภาพการผลิต
ซึ่งเป็นแนวทางที่ทำให้บริษัทมีความมั่นใจในคุณภาพและการจัดหาวัตถุดิบที่นำมาผลิตอาหารสัตว์
สามารถใช้ในการผลิตได้อย่างต่อเนื่อง

ในช่วงปี 2551 ตั้งแต่ไตรมาสที่ 1-3 สถานการณ์ราคาวัตถุดิบเกิดความผันผวนมาก
ซึ่งมีปัจจัยหลายประการ โดยสาเหตุหลักมาจากภาวะราคาน้ำมันดิบในตลาดโลกที่สูงขึ้นอย่างต่อเนื่อง
ส่งผลต่อกลุ่มพืชวัตถุดิบอุตสาหกรรมอาหารสัตว์ได้ถูกนำไปใช้ผลิตเป็นพลังงานทดแทน
ส่งผลให้ราคาวัตถุดิบกลุ่มนี้ปรับตัวสูงขึ้น โดยเฉพาะกลุ่มข้าวโพด ผลิตภัณฑ์ถั่วเหลือง ผลิตภัณฑ์ข้าว
และแป้งสาลี สำหรับปลาป่นภาวะราคาทรงตัวในระดับสูง
เนื่องจากเป็นวัตถุดิบทางเลือกทดแทนแหล่งวัตถุดิบประเภทโปรตีนที่ได้รับผลกระทบจากภาวะราคาน้ำมันซึ่งเป็นต้นทุนหลักของการประมงทำให้ราคาปลาป่นอยู่ในระดับสูง
และในไตรมาสสุดท้ายของปีราคาวัตถุดิบปรับตัวลดลงอย่างรวดเร็ว
ซึ่งได้รับผลกระทบจากวิกฤตการล่มสลายของเศรษฐกิจและสถาบันการเงินในสหรัฐฯ
ที่ส่งผลกระทบกับเศรษฐกิจโดยรวมของโลก
ทำให้ราคาน้ำมันดิบในตลาดโลกและสินค้าโภคภัณฑ์ต่างๆปรับตัวลดลงอย่างรวดเร็วรวมทั้งราคาสินค้าเกษตร
บริษัทได้มีการวางแผนเพิ่มประสิทธิภาพการจัดซื้อ ที่สามารถติดตามสถานการณ์ตลาดได้อย่างใกล้ชิด
เพื่อจัดซื้อในช่วงเวลาที่เหมาะสมและสรรหาแหล่งวัตถุดิบทางเลือกอื่นเพิ่มเติม
ทั้งวัตถุดิบแหล่งใหม่และวัตถุดิบทดแทนเพื่อรักษาระดับต้นทุนพร้อมทั้งรักษามาตรฐานทางด้านคุณภาพ

สำหรับสถานการณ์ราคาวัตถุดิบในปี 2552 สืบเนื่องจากผลกระทบของเศรษฐกิจโลก
ราคาวัตถุดิบหลัก อาทิข้าวโพด ผลิตภัณฑ์ถั่วเหลือง แป้งสาลี ผลิตภัณฑ์ข้าว ปลาป่น และวัตถุดิบอื่นๆ
คาดการณ์ว่าจะปรับตัวลดลงเมื่อเปรียบเทียบกับปี 2551
เนื่องจากผลิตผลสินค้าเกษตรของโลกเพิ่มขึ้น ในด้านความต้องการใช้ในภาคปศุสัตว์
การผลิตพลังงานทดแทน
และการบริโภคในอุตสาหกรรมต่างๆลดลงรวมทั้งภาวะราคาน้ำมันโลกที่มีผลต่อราคาวัตถุดิบลดลงจะทำให้โครงสร้างราคาในหลายๆกลุ่มวัตถุดิบปรับเปลี่ยนลดลงจากปีที่ผ่านมา
ดังนั้นต้นทุนวัตถุดิบและต้นทุนอาหารสัตว์จะปรับตัวลดลงตาม
ทางบริษัทได้เตรียมแนวทางรองรับโดยมุ่งเน้นที่การติดตามสถานการณ์
สรรหาแหล่งวัตถุดิบทดแทนเพื่อต้นทุนที่เหมาะสม และรักษามาตรฐานคุณภาพของวัตถุดิบเพื่อการผลิต

การเตรียมความพร้อมในระบบการจัดซื้อเพื่อรองรับสถานการณ์การเปลี่ยนแปลง
โดยมุ่งสร้างการวิเคราะห์ข้อมูลเชิงลึกในกลุ่มวัตถุดิบหลักเพื่อใช้เป็นข้อมูลในการตัดสินใจ
มุ่งเน้นกลยุทธ์การจัดซื้อเพื่อสรรหาวัตถุดิบทดแทนแหล่งวัตถุดิบเดิม
และมุ่งมั่นรักษาระดับต้นทุนการผลิต
ซึ่งการปรับตัวในการจัดซื้อที่เหมาะสมจะทำให้บริษัทสามารถควบคุมต้นทุน
และเพิ่มศักยภาพในการแข่งขันในอุตสาหกรรมอาหารสัตว์ได้

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น